Τελ. ενημ.:26/01/2021 16:59\nΜικρή άνοδος στη Wall Street με το βλέμμα στα αποτελέσματα - Υποχωρεί το δολάριο\n«Θα συνεχίσουμε να επενδύουμε και να δημιουργούμε τα δίκτυα που θα κάνουν τις τηλεπικοινωνίες ολοένα και πιο γρήγορες» ξεκαθαρίζει ο επικεφαλής του Οργανισμού. Η γενική συνέλευση ενέκρινε τη διανομή μερίσματος 0,55 ευρώ ανά μετοχή.\nΔημοσιεύθηκε: 24 Ιουνίου 2020 - 17:15\nΌπως είπε ο κ. Τσαμάζ «σχεδιάζουμε να μετασχηματίσουμε τις βασικές λειτουργίες που έρχονται σε επαφή με τον πελάτη - τεχνικούς πεδίου, εξυπηρέτηση πελατών και καταστήματα λιανικής - σε ξεχωριστές, ιδιόκτητες εταιρείες, εντός της οικογένειας του ομίλου ΟΤE». Ετσι, «θα έχουν την αυτονομία και την ευελιξία που χρειάζονται για να ενισχύσουν το ανταγωνιστικό πλεονέκτημά τους, αλλά και για να αναζητήσουν νέες πηγές εσόδων».\nΟ επικεφαλής του ΟΤΕ εξήγησε πως «οι συνέπειες της πανδημίας θα επηρεάσουν τα έσοδά μας το 2020» και πως «προτεραιότητά μας είναι να διατηρήσουμε την κερδοφορία και τις ταμειακές μας ροές και να επιτύχουμε τους στόχους που έχουμε θέσει για το έτος». Όμως η διοίκηση του ομίλου, αν και αναμένει καθυστερήσεις, διατηρεί αμετάβλητα τα επενδυτικά σχέδια «για δίκτυα πέμπτης γενιάς (5G) και ανάπτυξη δικτύων οπτικών ινών μέχρι το σπίτι (Fiber to the Home), αλλά και για τα νέα εγχειρήματα του ομίλου, όπως το online gaming και οι ηλεκτρονικές πληρωμές».\nΠέρυσι, είπε ο κ. Τσαμάζ, «ήταν μια επιτυχημένη χρονιά για τον ΟΤE». Επιπλέον, «ήταν μια χρονιά κατά την οποία θέσαμε τα θεμέλια ενός ευρύτερου στρατηγικού σχεδιασμού, για να δημιουργήσουμε τον ΟΤE του μέλλοντος». Ο ίδιος, που συμπλήρωσε μια δεκαετία ως επικεφαλής του ΟΤΕ προχώρησε στη συνέχεια σε απολογισμό των τελευταίων δέκα χρόνων, αλλά και σε ένα περίγραμμα του σχεδίου για την επόμενη δεκαετία.\nΟι επενδύσεις της προηγούμενης δεκαετίας\nΌπως είπε, «αν κοιτάξουμε ποια ήταν η εικόνα της εταιρείας 10 χρόνια πίσω, το 2010 χάναμε πελάτες σταθερής με ανησυχητικό ρυθμό, ενώ και τα έσοδα κινητής είχαν πτωτική τάση. Με καθαρό δανεισμό άνω των 4 δισ. ευρώ, που αντιστοιχούσε σε 2,5 φορές την κερδοφορία EBITDA του Ομίλου, δεν διαθέταμε τους πόρους για να αναστρέψουμε την πορεία μας, ιδίως σε μια χρονική περίοδο που η ελληνική οικονομία έμπαινε στη χειρότερη κρίση της ιστορίας της».\n«Στο πρώτο μήνυμα που σας απηύθυνα ως επικεφαλής του ΟΤE, απολογίζοντας το 2010, είχα απαριθμήσει τους παράγοντες που διαμόρφωναν τις αρνητικές μας επιδόσεις. Κάποιους παράγοντες, δεν μπορούσαμε να τους επηρεάσουμε, για παράδειγμα την ελληνική οικονομία. Επικεντρωθήκαμε λοιπόν σε αυτούς που μπορούσαμε να επηρεάσουμε, δηλαδή στην λειτουργία και την κουλτούρα μας», πρόσθεσε.\nΟ κ. Τσαμάζ είπε πως «αποφασίσαμε να δούμε την κρίση ως ευκαιρία και να ξαναχτίσουμε τον ΟΤΕ από την αρχή. Υιοθετήσαμε μια ξεκάθαρη στρατηγική μετασχηματισμού, βασισμένη σε έξι πυλώνες: τεχνολογική υπεροχή, κορυφαία εμπειρία πελάτη, ηγετική θέση στις παραδοσιακές υπηρεσίες, νέες πηγές εσόδων, βελτιστοποίηση λειτουργιών και κόστους και, ανθρώπινο δυναμικό με νέες δεξιότητες για να ανταποκριθεί στις ανάγκες της αγοράς. Μειώσαμε δραστικά τις δανειακές μας υποχρεώσεις, εξορθολογίσαμε το κόστος του προσωπικού και αλλάξαμε τη νοοτροπία μας για να γίνουμε ένας πελατοκεντρικός οργανισμός, με μία εμπορική μάρκα, την Cosmote».\n«Επενδύσαμε δυναμικά σε δίκτυα νέας γενιάς, σχεδόν 5 δισ. ευρώ μόνο στην Ελλάδα την περασμένη δεκαετία, καθιστώντας τον ΟΤE τον μεγαλύτερο επενδυτή σε νέες τεχνολογίες και υποδομές, καθώς βρίσκεται πίσω από το 60% των συνολικών επενδύσεων στην εγχώρια αγορά. Οι επενδύσεις μας υπήρξαν καθοριστικές όχι μόνο για τη δική μας επιτυχία, αλλά και για την προσπάθεια της χώρας να ξεπεράσει την κρίση και να προετοιμαστεί για τη νέα ψηφιακή εποχή».\nΣτα μέσα της δεκαετίας, «έχοντας φτιάξει τα βασικά και κινούμενοι μπροστά από την αγορά, θέσαμε έναν νέο στρατηγικό στόχο, που θα μας οδηγούσε στο μέλλον: τον ψηφιακό μετασχηματισμό της εταιρείας μας. Η ψηφιακοποίηση έχει γίνει για εμάς μία συνεχής διαδικασία με ουσιαστικό αντίκτυπο στον τρόπο με τον οποίον εργαζόμαστε και εξυπηρετούμε τους πελάτες μας, αλλά και στον τρόπο που δημιουργούμε έσοδα και διαχειριζόμαστε τα κόστη».\nΣύμφωνα με τον πρόεδρο και διευθύνων σύμβουλο του ΟΤΕ, «κατά το διάστημα 2010-2019, καθ’ όλη τη διάρκεια της Ελληνικής κρίσης, κατορθώσαμε να διαφυλάξουμε το περιθώριο EBITDA, ενώ η αναλογία χρέους προς EBITDA μειώθηκε δραστικά σε 0,5 φορές στο τέλος του προηγούμενου έτους. Το κόστος προσωπικού μειώθηκε στο μισό, ενώ η εταιρεία διέθεσε 1 δισ. ευρώ για προγράμματα οικειοθελούς αποχώρησης που ενίσχυσαν την ευελιξία της με κοινωνικά υπεύθυνο τρόπο και άνοιξαν το δρόμο για προσλήψεις νέων ανθρώπων, πιο κοντά στην τεχνολογία. Παράλληλα, οι μέτοχοι επωφελήθηκαν από την εντυπωσιακή ενίσχυση της τιμής της μετοχής, αλλά και από την εφαρμογή μιας γενναιόδωρης πολιτικής αμοιβών προς τους μετόχους».\nΟι τρεις πυλώνες του νέου σχεδίου\n«Η διαχείριση της κρίσης του COVID-19 δεν μας αποσπά από τον συνολικό μας σχεδιασμό να προετοιμάσουμε τον Όμιλο ΟΤE για το μέλλον» είπε ο κ. Τσαμάζ. «Έχουμε ένα ξεκάθαρο όραμα για την επόμενη δεκαετία, να μετατρέψουμε τον ΟΤΕ στον τηλεπικοινωνιακό πάροχο του μέλλοντος. Και έχουμε ξεκάθαρη στρατηγική για να το πετύχουμε».\nΟι πελάτες «είναι ο πρώτος πυλώνας της στρατηγικής μας. Επιδιώκουμε να αναπτύσσουμε και να διαθέτουμε προϊόντα και υπηρεσίες που ικανοποιούν τις ψηφιακές τους ανάγκες, για το σήμερα και το αύριο, ενώ παράλληλα ψηφιοποιούμε και όλα τα σημεία επαφής μαζί τους».\nΟι υποδομές είναι ο δεύτερος πυλώνας. «Θα συνεχίσουμε να επενδύουμε και να δημιουργούμε τα δίκτυα που θα κάνουν τις τηλεπικοινωνίες ολοένα και πιο γρήγορες, απρόσκοπτες και αξιόπιστες και θα φέρνουν στους πελάτες μας το περιεχόμενο που επιθυμούν. Τα δίκτυα Fiber to the Home και 5G είναι ζωτικής σημασίας και πρώτης προτεραιότητας σε αυτή την κατεύθυνση».\nΕξέλεξε, επίσης, την κα Amanda Sisson ως ανεξάρτητο, μη εκτελεστικό, μέλος του διοικητικού συμβουλίου του ΟΤΕ. Η κα Sisson ήταν για πολλά χρόνια ανώτερο στέλεχος της J. P. Morgan.


Βόλος: 15 λόγοι για να πιάσουμε λιμάνι\nΑναρτήθηκε από SKOTINO PROSOPO την Ιουλίου 16, 2015\nΌλο το «ζουμί» του Βόλου, ένα εικοσιπενταράκι τσίπουρο.\nΜέσα στους ναούς του θεσσαλικού «εθνικού ποτού» μπορεί να γνωρίσει κανείς όλες τις όψεις της πόλης. Τους θρυλικούς μεζέδες κατευθείαν από το καΐκι και τις συγκλονιστικές γεύσεις που κατρακυλούν από το Πήλιο. Τις ιστορίες της πόλης από τους παλιότερους και οι φρέσκες τάσεις από τους φοιτητές. Την χαλαρότητα και την καλοπέραση.\nΕυτυχώς λοιπόν για τους ντόπιους και τους επισκέπτες, ο Βόλος είναι εξοπλισμένος με πάνω από 600(!) τσιπουράδικα. Αλλά δεν μένουμε μόνο σε αυτά. Περιδιαβαίνουμε την γοητευτική πρωτεύουσα της Μαγνησίας και βρίσκουμε 15 από τα αγαπημένα μας βολιώτικα «μυστικά».\nΗ ταξιδιάρικη διάθεση που εμπνέει ο Βόλος δεν είναι τυχαία. Από εδώ, σύμφωνα με τον αρχαίο μύθο, ξεκίνησε ο Ιάσονας την αναζήτηση του Χρυσόμαλλου Δέρατος, οργανώνοντας την περίφημη Αργοναυτική Εκστρατεία. Η Αργώ μάλιστα, ανακατασκευάστηκε από πηλιορείτικο ξύλο πριν από τρία χρόνια, ξεκινώντας την σύγχρονη εξερευνητική της εκστρατεία στην Αδριατική\nΕκτός όμως από τα παραμύθια, η Μαγνησία διαθέτει και πλούσιο ιστορικό παρελθόν. Γνωρίστε το στους πανάρχαιους οικισμούς που ανακαλύφθηκαν στα χωριά Σέσκλο και Διμήνι, χρονολογούμενοι από την 7η χιλιετία προ Χριστού. Τα ευρήματα αποδεικνύουν πως η περιοχή της Θεσσαλίας ανήκει στις πρώτες κατοικημένες περιοχές της Ελλάδας. Μάθετε περισσότερα στο κέντρο του Βόλου, στο Αθανασάκειο Αρχαιολογικό Μουσείο.\n*Η «θρησκεία» του τσίπουρου\nΒρισκόμαστε στην Θεσσαλία. Δεν μιλάμε για ούζο. Μιλάμε για τσίπουρο. Νόμος. Εξίσου απαράβατος νόμος είναι πως δεν νοείται «πέρασμα» από τον Βόλο χωρίς μια απολαυστική «συνεδρία» σε ένα από τα εκατοντάδες τσιπουράδικα. Παραγγείλτε τα «εικοσιπενταράκια» σας και παρακολουθήστε τους συνοδευτικούς μεζέδες να καταφθάνουν στα μικρά πιατάκια. Όσο μεγαλύτερη η παρέα, τόσο περισσότερο το τσίπουρο, τόσα περισσότερα και τα –συνήθως θαλασσινά- μεζεδάκια που θα απολαύσετε.\n*Το «προσφυγικό άρωμα» της Νέας Ιωνίας\nΟι Μικρασιάτες που κατέφθασαν στον Βόλο έδωσαν το δικό τους ιδιαίτερο χρώμα στην συγκεκριμένη περιοχή του Βόλου. Ήταν αυτοί άλλωστε που «δίδαξαν» την παράδοση του μεσημεριανού τσίπουρου στους Βολιώτες, όταν οι πρόσφυγες που έπιασαν δουλειά στο λιμάνι της πόλης, συνήθιζαν να απολαμβάνουν ένα τσίπουρο αντί μεσημεριανής σιέστας.\n*Η φοιτητική ζωή\nΤην ζωντάνια που χρειαζόταν η πόλη την έδωσε το Πανεπιστήμιο της Θεσσαλίας, που βρήκε στην παραλία του Βόλου την έδρα του, αξιοποιώντας μέρος των παλιών καπναποθηκών του Παπαστράτου. Έκτοτε, η νυχτερινή ζωή του Βόλου κινείται σε ολονύχτιους ρυθμούς και τα γεμάτα café και οι εμπορικοί δρόμοι του σύγχρονου κέντρου μας θυμίζουν γιατί η καθημερινότητα μοιάζει να κυλά τόσο χαλαρά σε αυτή την πόλη.\n*Σκι… παντός καιρού\nΟ συνδυασμός βουνού και θάλασσας κάνει τον Βόλο μία βάση για κάθε εποχή. Τον χειμώνα, το χιονοδρομικό κέντρο του Πηλίου δεν απέχει περισσότερο από μία ώρα. Το καλοκαίρι, οι παραλίες της Μαγνησίας βρίσκονται επίσης σε απόσταση αναπνοής για βουτιές. Και φυσικά, μην ξεχνάτε ποιο είναι πάντα το ενδιάμεσο στάδιο για μια απόδραση στις Σποράδες.\n*Η low cost ταξιδιάρικη διάθεση\nΤο μικρό αλλά θαυματουργό αεροδρόμιο της Νέας Αγχιάλου Βόλου δείχνει σημάδια ανόδου και φιλοξενεί αεροσκάφη των πιο δημοφιλών low cost αερογραμμών της Ευρώπης, οι οποίες βρίσκουν τα υπόλοιπα αεροδρόμια της χώρας πολύ ακριβά για τα γούστα τους. Οι fans της Ryanair, που ξεκίνησε πριν έναν χρόνο την συνεργασία της με τον αερολιμένα (και αναμένεται να επανέλθει δριμύτερη την επόμενη σεζόν), αλλά και οι AirBerlin, Transavia, Loudaair και SkyExpress πετούν από Μαγνησία με… λίγα.\n*Η παράδοση του τρένου\nΑν έχετε ταξιδέψει με το τρένο για τον Βόλο, ξέρετε τι εννοούμε. Ο σιδηροδρομικός σταθμός της πόλης είναι ένας από τους πιο γραφικούς της χώρας, και σχεδιάστηκε από τον Εβαρίστο ντε Κίρικο, πατέρα του μεγάλου ζωγράφου Τζόρτζιο ντε Κίρικο, που γεννήθηκε στον Βόλο. Η οικογένεια άφησε επίσης «κληρονομιά» στην πόλη το πολιτιστικό κέντρο με το όνομα του καλλιτέχνη. Αλλά η παράδοση της αμαξοστοιχίας δεν σταματά εδώ. Ο θρυλικός Μουτζούρης αξιοποιείται κατά τους θερινούς μήνες (από Απρίλιο μέχρι Οκτώβριο) και πραγματοποιεί την πανέμορφη διαδρομή από τα Λεχώνια μέχρι τις Μηλιές.\n*Βόλτες σε δυο ρόδες\nΗ αυτοκρατορία του ποδήλατου (ευτυχώς) εξαπλώνεται. Οι φίλοι της ποδηλασίας πολλαπλασιάζονται και στον Βόλο, αναζητώντας τον χαμένο χώρο που κάθε πόλη χρωστά στους πολίτες της. Μπείτε στην παρέα της βολιώτικης ποδηλατάδας που δεν πτοείται ούτε από το κρύο του Δεκέμβρη και ακολουθήστε τις ορθοπεταλιές της κάθε Πέμπτη βράδυ με αφετηρία τον Άγιο Νικόλαο.\n*Μνήμες από τα Παλιά\nΗ περιοχή από τον σταθμό των υπεραστικών λεωφορείων και άνω παραμένει ένα κομμάτι «ανάμνησης» μακριά από τον σύγχρονο αστικό πολιτισμό. Η ατμόσφαιρα θυμίζει περισσότερο «παζάρι», ενώ η περιοχή γύρω από την πλατεία των «Παλιών» αναδεικνύεται σε νέο στέκι των φοιτητών, που γεμίζουν τα παραδοσιακά της ταβερνάκια.\n*Τα στέκια της πόλης\nΞεχάστε τα πιο «τουριστικά» café της παραλίας και ανεβείτε προς το εσωτερικό της πόλης, τον Άγιο Νικόλαο και την γεμάτη από επιλογές πιάτσα της Κουμουνδούρου και της Κονταράτου. Πιείτε τον καφέ σας στα Groove café και Azuro ή απολαύστε ένα ποτήρι κρασί στο café-wine bar Gala. Το βράδυ, η ένταση της μουσικής ανεβαίνει και τα στέκια της περιοχής διανυκτερεύουν.\nΘέλετε clubbing; Τα Crystal και Bedroom (Κρέοντος και Γρ. Λαμπράκη) φιλοξενούν την χορευτική σας διάθεση τα Σαββατοκύριακα, ενώ τα Loft (Ιάσονος 35) και Aperto (Π. Μελά 9) ενδείκνυνται για after hours διασκέδαση και τις καθημερινές. Αν προτιμάτε τις live σκηνές, το ιστορικό Café Santan (Πολυχώρος Τσαλαπάτα) φιλοξενεί μελωδικές βραδιές με guest καλλιτέχνες ενώ το Βοξ στον ίδιο πολυχώρο υποδέχεται έκτακτα lives γνωστών καλλιτεχνών, αλλά διαθέτει και ένα σταθερό πρόγραμμα τα σαββατοκύριακα, ακολουθούμενο από δυνατά DJ sets.\nΟι Θεσσαλοί αποδεικνύουν σε κάθε ευκαιρία την καταγωγή τους από τον Ξένιο Δία, αφού δύσκολα θα μείνετε παραπονεμένοι από την διαμονή σας στον Βόλο.


«Εξοικονομώ ΙΙ»: Βγαίνει η πρώτη απόφαση υπαγωγής δικαιούχων στον β’ κύκλο. – Laisergo\n«Εξοικονομώ ΙΙ»: Βγαίνει η πρώτη απόφαση υπαγωγής δικαιούχων στον β’ κύκλο.\nΤην περσινή χρονιά η απόφαση έκανε τέσσερις με πέντε μήνες να εκδοθεί, φέτος όμως, σύμφωνα με πληροφορίες της Greenagenda.gr, αυτό αναμένεται να συμβεί νωρίτερα, σε λιγότερο από δυόμιση μήνες.\nΈτσι, οι δικαιούχοι του προγράμματος θα μπορούν να ξεκινήσουν τις παρεμβάσεις τους μέσα στις επόμενες ημέρες. Αυτή η εξέλιξη θα αποτελέσει μια τονωτική ένεση για την αγορά και τους επαγγελματίες.\nΕπομένως, όσοι δείτε την αίτηση σας σε κατάσταση: «05.α Αίτηση σε αναμονή έγκρισης από επενδυτική επιτροπή», να ετοιμάζεστε για υπαγωγή τις προσεχείς ημέρες.\nΠιθανότατα στην πρώτη απόφαση θα περιλαμβάνονται μόνο ωφελούμενοι οι οποίοι προχώρησαν με ιδία κεφάλαια, πράγμα που σημαίνει ότι θα μπορούν να ξεκινήσουν τα έργα άμεσα χωρίς τη χρονοβόρα καθυστέρηση των καταβολών μέσω τραπέζης.\n← Εν αναμονή της υπογραφής της ΚΥΑ για τον Ενιαίο Ψηφιακό Χάρτη.\nΠΟΜΙΔΑ: Θολά σημεία στη νέα ρύθμιση για τα αυθαίρετα. →


Σκόρπιες σκέψεις...: Το "Πειρατικό"...\nΤι πιο ωραίο απο το να βρίσκεις ανθρώπους που να σε δέχονται με μια μεγάλη αγκαλιά και ένα ζεστό κι αληθινό χαμόγελο... Χωρίς δήθεν, χωρίς καθωπρεπισμούς... Απλά κι αληθινά...\nΝιώθω χαρούμενη, γιατί μέσα απο ένα εργαλείο που βρίζουν πολλοί κατάφερα να γνωρίσω αξιόλογους ανθρώπους. Τελικά κι αυτό το μαραφέτι, το ιντερνετ ή αν προτιμάς το φέις μπορεί να σε πάει μπροστά ή πίσω... Αναλόγως πως θα του φερθείς...\nΕμένα με ανέβασε " ψηλά" δίπλα σε αξιολάτρευτα πλάσματα, που δεν ξέρω αν θα είχα την ευκαιρία να γνωρίσω διαφορετικά. Με κάποιους έγινα φίλη, με άλλους συνεργάτες και με άλλους τολμώ να πω οικογένεια. Είναι απίστευτο να τους συναντάς και να νιώθεις τόσο οικεία μαζί τους, λες και γνωρίζεστε χρόνια...\nΠρος όλους εσάς λοιπόν που με αγκαλιάσετε ένα τεράστιο ευχαριστώ και μια ακόμα πιο τεράστια αγκαλιά που σας χωράει όλους έναν προς έναν...\nΝιώθω ευλογημένη που συναντήθηκαν οι δρόμοι μας. Θα είμαι δίπλα σας για όλα όσα θα ρθουν!\nΤην αγάπη μου...\nστις Μαρτίου 17, 2012\nΕυρυδίκη Αμανατίδου 18 Μαρτίου 2012 - 9:16 π.μ.\nΚαλημέρα Μαρίνα!! Ακριβώς έτσι είναι, αρκεί να ξέρουμε να ξεχωρίσουμε, να διακρίνουμε, να αναλύσουμε!! Ας γίνουμε λοιπόν πειρατές του ονείρου όπως πολύ συχνά λέμε στο "πλοίο" μας!!\nIoanna Portokali 18 Μαρτίου 2012 - 7:22 μ.μ.\nΜαρίνα μου συμφωνώ απόλυτα. Ο χειρισμός του facebook είναι καθάρα υπόθεση προσωπική. Πιστεύω οτι χρειάζεται μεγάλη προσοχή και ικανότητα να κρίνεις τα πράγματα. Νιώθω τυχερή που γνώρισα πολλές όμορφες ψυχές. Νιώθω τυχερή που γνώρισα και εσένα...\nΓια κάθε πισώπλατη μαχαιριά. Για ανθρώπους που δεν άξιζαν το χρόνο σου. Για όσα μαθαίνεις και θέλεις να ουρλιάξεις. Για κάθε σ...\nΛούσου ρε άνθρωπε με αγάπη!\nΠρόσεχε πως μιλάς θα σε παρεξηγήσουν. Σβήσε το στάτους που μόλις ανέβασες, χαλάει την εικόνα σου. Mη μιλάς σε όλο τον κόσμο. Μην ...\nΑΠΑΓΟΡΕΥΕΤΑΙ η αναδημοσίευση, η αναπαραγωγή, ολική, μερική ή περιληπτική του περιεχομένου του παρόντος blog με οποιονδήποτε τρόπο, χωρίς προηγούμενη γραπτή άδεια μου


Αν θέλουμε να ζήσουμε ξανά τον μεγάλο Παναθηναϊκό… | Panathinaikos24.gr\nΑν θέλουμε να ζήσουμε ξανά τον μεγάλο Παναθηναϊκό…\nΓια την επιστροφή στην Παναθηναϊκή κανονικότητα πρέπει να διανύσουν όλοι πολλά χιλιόμετρα. Γράφει ο Διονύσης Δεσύλλας.\nΌλοι μας θα πρέπει να δώσουμε συγχαρητήρια στον ΠΑΟΚ για τη σπουδαία πρόκριση επί της Μπενφίκα. Δεν είναι λίγο αυτό που έκανε ο δικέφαλος χθες και μακάρι να συνεχίσει και στους ομίλους, αποκλείοντας και την Κράσνονταρ. Καλό για όλους θα είναι και φυσικά για το ελληνικό ποδόσφαιρο που κάποτε… καμάρωνε για την 6η και 7η θέση στην ευρωπαϊκή κατάταξη και τώρα παλεύει με τα… θηρία στη 18η θέση. Όλα όσα έχουν συμβεί εδώ και χρόνια στο σπορ της χώρας μας, σε συνδυασμό με την ευρωπαϊκή απουσία του τριφυλλιού, οδήγησαν στην κατακόρυφη πτώση. Δυστυχώς, στην Ελλάδα του απόλυτου οπαδισμού, της ποδοσφαιρικής γραφικότητας και των παραγόντων (των περισσότερων) που δεν τους νοιάζει το προϊόν αλλά «η νίκη με κάθε τρόπο», το αποτέλεσμα είναι να μην έχουμε από του χρόνου καμία ομάδα στο Europa League και να χάνουμε ένα ευρωπαϊκό εισιτήριο. Είναι, όμως, αργά για δάκρυα…\nΈχουμε τονίσει κατ’ επανάληψη ότι αυτό που «πονάει» περισσότερο τον φίλο του Παναθηναϊκού, πέρα από τη μη διεκδίκηση τίτλων, είναι η απουσία από τα ευρωπαϊκά σαλόνια. Δεν είναι λίγο αυτό που έχει συμβεί στην ομάδα με τις περισσότερες επιτυχίες σε κάθε ευρωπαϊκή διοργάνωση. Κάθε άλλο. Το να λείπει από την Ευρώπη το τριφύλλι, που έκανε γνωστό το ελληνικό ποδόσφαιρο σε κάθε γωνιά της γηραιάς ηπείρου είναι θλιβερό και στενάχωρο για όλους. Πρωτίστως για τον Σύλλογο και δευτερευόντως για το ποδόσφαιρό μας.\nΠροφανώς και ο μεγάλος στόχος για φέτος είναι το ευρωπαϊκό εισιτήριο για επιστροφή από του χρόνου, έστω και στο Europa Conference League. Δε χωράει αμφιβολία γι αυτό. Ο Παναθηναϊκός είναι ΥΠΟΧΡΕΩΜΕΝΟΣ να πάρει φέτος αποτελέσματα, να γίνει πιο ανταγωνιστικός και να επιστρέψει τη νέα σεζόν στις ευρωπαϊκές διοργανώσεις. Οτιδήποτε άλλο θα είναι αποτυχία.\nΑποτελεί, βέβαια, κοινή συνείδηση το γεγονός ότι για να επιστρέψουμε στην Παναθηναϊκή κανονικότητα απαιτούνται ακόμα πολλά. Δεν αρκεί η επιστροφή του χρόνου στην Ευρώπη. Αυτό θα είναι απλώς ένα πρώτο βήμα.\nΜπροστά στον μεγάλο στόχο, η ήττα στην Τρίπολη είναι το τελευταίο. Δε λέω ότι το αποτέλεσμα δεν «πονάει» την ομάδα και τον κόσμο. Αποτυχημένη ήταν η πρεμιέρα. Κανείς δεν μπορεί να πει το αντίθετο. Όμως, αυτό συμβαίνει. Ακόμη και σε εποχές που ο Παναθηναϊκός ήταν… κανονικός, τέτοιες γκέλες έκανε. Συνεπώς, καλό θα είναι να προβληματιστούμε, αλλά όχι και να είμαστε καταστροφικοί για ένα άσχημο αποτέλεσμα στην αρχή. Το θέμα είναι, σε μια χρονιά που… επανέρχονται οι απαιτήσεις οι «γκέλες τύπου Τρίπολης» να μη γίνουν συνήθεια. Αυτό από φέτος, απαγορεύεται και καλό θα είναι να το καταλάβουν άπαντες.\nΑυτό το οποίο πρέπει να έχουμε όλοι στο μυαλό μας είναι με ποιον τρόπο- αφού πετύχει τους φετινούς του στόχους του- θα καταφέρει ο Παναθηναϊκός, επιτέλους, να αποκτήσει ξανά πρωταγωνιστικό ρόλο. Με σταθερή ευρωπαϊκή παρουσία, με επιστροφή στο Τσάμπιονς Λιγκ, με διεκδίκηση τίτλων. Για τα τρία τελευταία, έχουμε ακόμα δρόμο πολύ. Αλλά για να… περπατηθεί αυτός ο δρόμος πιο γρήγορα, θα πρέπει να υπάρχει ένα σταθερό πλάνο το οποίο θα εφαρμοστεί, ένα όραμα και όχι βιαστικές κινήσεις ή ποδοσφαιρικά παράλογες. Ούτε το σχέδιο μπορεί να αλλάζει κάθε ένα ή δυο χρόνια, ούτε να παίρνονται αποφάσεις που «παίζουν μπουνιές μεταξύ τους», ούτε φυσικά να βιαζόμαστε σε όλα. Απαιτείται υπομονή, πίστη σε ένα ξεκάθαρο πλάνο, αλλά και ταυτόχρονη εγρήγορση. Ήδη, τα χρόνια τα οποία ο Παναθηναϊκός… μένει εκτός είναι πολλά. Είναι επιβεβλημένο να μπούμε στην αντίστροφη μέτρηση για τη μεγάλη επιστροφή. Η οποία πρέπει να έλθει μέσα σε δυο χρόνια, άντε τρία το πολύ. Για να συμβεί αυτό απαιτούνται όλα τα παραπάνω που αναφέραμε.\nΥ.Γ: Παναθηναϊκός TV, λοιπόν, και επίσημα εδώ και λίγες μέρες. Παρά το γεγονός ότι ήταν έντονη φημολογία για επιστροφή της Nova, η κατάσταση δεν άλλαξε ποτέ. Ο Σύλλογος θα πορευτεί με το δικό του κανάλι. Να το ξεκαθαρίσουμε ξανά: Μέσω αυτής της γωνιάς έχουμε εκφραστεί για το θέμα αυτό. Το ιδανικό για ένα πρωτάθλημα είναι η κεντρική διαχείριση, ενώ είναι σε σωστό πλαίσιο να έχει, παράλληλα, ένα κλαμπ το δικό του κανάλι. Όπως συμβαίνει σε πολλές ομάδες του εξωτερικού. Από τη στιγμή που η κεντρική δεν προχώρησε και το τριφύλλι δεν ικανοποιήθηκε από τα όσα του έδινε το συνδρομητικό, καλά έκανε και πήγε στη δική του λύση. Μια λύση που αποτελεί, φυσικά, στοίχημα, αλλά μπορεί να πιάσει, κάτι το οποίο θα εξαρτηθεί από πολλούς παράγοντες με κυριότερο την πορεία της ομάδας.\nΤο φιλικό με τον Λεβαδειακό θα το δείτε από το Παναθηναϊκός TV, όπως και τα εντός έδρας ματς του πρωταθλήματος. Μπορείτε να κάνετε εγγραφή με ένα κλικ εδώ.\n15:35 | 06.11.2020\nΗ υποχρεωτική νίκη, η δουλειά και οι αποφάσεις για να διορθωθούν τα λάθη του καλοκαιριού\nΟ Διονύσης Δεσύλλας γράφει για το τρίτο σερί τρίποντο που απαιτείται και τη συνέχεια στον...


Υβόννη Μπόσνιακ: Κάθε 6 μήνες δίνει αίμα – «Άρχισα να δίνω αίμα, όταν έμαθα ότι είμαι…» | Kraou.gr\nΥβόννη Μπόσνιακ: Η γνωστή επιχειρηματίας αποκάλυψε πως πήρε την απόφαση να γίνει αιμοδότρια, προσφέροντας στους συνανθρώπους της.\nΥβόννη Μπόσνιακ: Λεπτομέρειες για την απόφασή της να γίνει αιμοδότρια\nΜια ανθρώπινη και ευαίσθητη πλευρά της μας έδειξε σήμερα η Υβόννη Μπόσνιακ. Η όμορφη επιχειρηματίας και μανούλα, πήγε σήμερα να δώσει αίμα. Όπως αποκάλυψε, είναι μια διαδικασία που κάνει κάθε 6 μήνες. Το αποφάσισε όταν έμαθε ότι έχει ομάδα αίματος 0 ρέζους αρνητικό. Η σύζυγος του Αντώνη Ρέμου αποκάλυψε επίσης ότι το να προσφέρει στον συνάνθρωπό της είναι κάτι που την κάνει να νιώθει όμορφα, ενώ\nΗ Υβόννη έγραψε: “Άρχισα να δίνω αίμα όταν έμαθα ότι είμαι 0 ρέζους αρνητικό και μου είπαν πόσο σημαντικό είναι να δώσουμε, αν μπορούμε !!! Από εκεί και πέρα πάω κάθε 5-6 μήνες ! Και με κάνει να νιώθω όμορφα … είναι πολύ σημαντικό”!


«Στο περίπου»… - Γιάννης Μπαλάφας - Βουλευτής Β' Αθηνών ΣΥΡΙΖΑ\nΤις τελευταίες εβδομάδες στη χώρα μας ζούμε μια κατάσταση που θα μπορούσε να χωρέσει σε μια έκφραση: «Στο περίπου»…\nΓνωρίζουμε «στο περίπου» πόσες ΜΕΘ έχουμε διαθέσιμες. Άλλον αριθμό επικαλούνται βουλευτές (πχ. η κ. Μπακογιάννη αναφέρθηκε σε 1.200), άλλον ο κ. Πέτσας (έκανε λόγο για 974) και άλλος προκύπτει από το ρεπορτάζ φιλοκυβερνητικών site, όπως το iefimerida.gr. το οποίο επικαλείται πηγές του υπουργείου Υγείας και υποστηρίζει ότι σε όλη τη χώρα λειτουργούν 312 κλίνες ΜΕΘ-COVID εκ των οποίων οι 188 είναι κατειλημμένες και 124 κενές (ποσοστό 40%). Βέβαια την ουσιαστική εξήγηση την έδωσε ο κυβερνητικός εκπρόσωπος ο οποίος χαρακτήρισε «πεταμένα λεφτά» την αύξηση των κλινών ΜΕΘ… Ταυτόχρονα αναβάλλεται το 80% των προγραμματισμένων χειρουργείων στις «κόκκινες» περιοχές, θέτοντας σε κίνδυνο ανθρώπινες ζωές.\nΗ οικονομία κινείται «στο περίπου». Η ΕΛΣΤΑΤ ανακοίνωσε ότι η ελληνική οικονομία συρρικνώθηκε το 2ο τρίμηνο του 2020 κατά 15.2%. Η ΤτΕ μιλάει για ύφεση πάνω από 10%. Ο «αισιόδοξος» υπουργός Οικονομικών κ. Χρήστος Σταϊκούρας στις 22 Σεπτεμβρίου μας έδινε τη διαβεβαίωση ότι «η ελληνική οικονομία αντέχει ένα δεύτερο lockdown», ενώ μας ενημέρωνε ότι «τα ταμειακά διαθέσιμα της χώρας ανέρχονται σε 37,7 δισ. Ευρώ». Ακόμα πιο αισιόδοξος ο πρωθυπουργός κ. Μητσοτάκης στις 16 Σεπτεμβρίου, κατά την συνάντηση του με την Πρόεδρο της Δημοκρατίας Κατερίνα Σακελλαρόπουλου, εξέφρασε την βεβαιότητά του ότι «και αυτή τη φορά κατά τη διάρκεια του δεύτερου κύματος της πανδημίας η ελληνική κοινωνία και η ελληνική πολιτεία θα σταθούν στο ύψος των περιστάσεων», ενώ η οικονομία θα διατηρηθεί ανοιχτή «με ελάχιστες εκπτώσεις και παραχωρήσεις». Κοινώς λεφτά υπάρχουν, αλλά τα φιλάμε κυρίως για άλλους ή για αργότερα…\nΕπίσης «στο περίπου» κινείται και η ελληνική εξωτερική πολιτική με τα χωρικά ύδατα να κυμαίνονται κάπου ανάμεσα στα 6 και τα 12 μίλια, με την χώρα μας να προεξοφλεί ότι «κάποια στιγμή» θα επιβληθούν κυρώσεις στην Τουρκία κ.λπ.\n«Στο περίπου» μάθαμε από άρθρο του κ. Μητσοτάκη σε ευρωπαϊκές εφημερίδες, ότι ο ίδιος υπέγραψε δεσμεύσεις για τη χώρα έναντι της Τουρκίας, σε ένα έγγραφο που μένει κρυφό μέχρι και σήμερα και ουδείς γνωρίζει το ακριβές περιεχόμενό του…\nΣτα μόνα σημεία που υπάρχει απόλυτη σαφήνεια είναι αυτά που αφορούν εργαζόμενους, επαγγελματίες και γενικά όσους δεν έχουν προνομιακές ή οικογενειακές σχέσεις με την κυβέρνηση. Ο πτωχευτικός κώδικας είναι σαφής, κινδυνεύουμε να γίνουμε νοικάρηδες στα σπίτια μας αν δεν τα χάσουμε, το εργασιακό νομοσχέδιο είναι επίσης σαφές, οι υπερωρίες θα είναι απλήρωτες, η ατιμωρησία των τραπεζιτών θα τους επιτρέπει να δίνουν δάνεια σε ημετέρους χωρίς να λογοδοτούν, η φορολογία μας θα κατευθύνεται σε αδιαφανείς απευθείας αναθέσεις, ενώ οι προσλήψεις των «κολλητών» και οικογενειακών φίλων θα γίνεται «στα μουλωχτά» ακόμα και αν δεν έχουν ούτε τα τυπικά προσόντα.\nΕπιπλέον, όταν τα πράγματα ζορίζουν, θα «αμολάμε» τον Χρυσοχοΐδη και τα ΜΑΤ για να δέρνουν 5χρονα, να συλλαμβάνουν 14χρονα, ενώ ταυτόχρονα τα «πετσωμένα» ΜΜΕ θα διασύρουν κάθε έναν που αντιδρά. Όλα «τσιμέντο να γίνουν»…\nΔυστυχώς όμως για την κυβέρνηση το «πολιτικό κεφάλαιο» που διαθέτει δεν είναι ανεξάντλητο. Η κοινωνία είναι από επιφυλακτική έως αρνητική για μια σειρά κυβερνητικές αποφάσεις. Οι αντιδράσεις πληθαίνουν ενώ οι επιλογές που οδηγούν σε κλείσιμο χιλιάδων επιχειρήσεων και σε μεγάλη ανεργία προκαλούν εύλογες αντιδράσεις. Η προκλητική κυβερνητική αδιαφορία για τον κλάδο του πολιτισμού, η επιλογή να ριχτεί όλο το «ανάθεμα» στην εστίαση, η εγκατάλειψη της παιδείας όπου προσλήψεις θα γίνουν μόνο για την αστυνόμευση στα Πανεπιστήμια, τα «ρουσφετάκια» στους ισχυρούς του αθλητισμού με την ταυτόχρονη εγκατάλειψη όλων των υπολοίπων, οδηγούν σε αποστροφή της κοινωνίας από την κυβέρνηση του κ. Μητσοτάκη. Λογικά, είναι θέμα χρόνου η κοινωνική αντίδραση να μετατραπεί και σε πολιτικές μετατοπίσεις.\nΤο αν αυτές οι πολιτικές θα γίνουν σε προοδευτική κατεύθυνση ή σε ακραία συντηρητική, είναι το ζητούμενο για το σύνολο των αριστερών και δημοκρατικών δυνάμεων. Ο ΣΥΡΙΖΑ – Προδευτική Συμμαχία θα ρίξει όλες του τις δυνάμεις για να υπάρξει μια προοδευτική μετατόπιση της κοινωνίας. Καλεί και τις υπόλοιπες δυνάμεις του ευρύτερου προοδευτικού και αριστερού χώρου να συμβάλλουν, χωρίς ηγεμονισμούς και χωρίς κανένας να απωλέσει την ιδιαιτερότητα και την αυτονομία του. Πρέπει όμως να γίνει αντιληπτό από όλους ότι σε τέτοιες περιόδους ο κίνδυνος να γεννηθούν ακροδεξιά «τέρατα» είναι υπαρκτός. Η κυβερνητική πολιτική αντικειμενικά τον ευνοεί. Η καταδίκη της Χρυσής Αυγής είναι ένα θετικό γεγονός, αλλά η καταδίκη των χρυσαυγήτικων αντιλήψεων και πρακτικών έχει ακόμα πολύ δρόμο…\n6 Μαρτίου 2022 Άρθρα


Περιφέρεια Αττικής - Τηλεδιάσκεψη με συμμετοχή εθελοντικών φορέων Πολιτικής Προστασίας Αττικής\nΗ Περιφέρεια Αττικής διοργανώνει την Παρασκευή 16 Απριλίου 2021 και ώρα 18:00 τηλεδιάσκεψη με τη συμμετοχή εθελοντικών φορέων Πολιτικής Προστασίας Αττικής.\nΘέμα της τηλεδιάσκεψης είναι η κατάθεση προτάσεων, η ανταλλαγή απόψεων, η καταγραφή προβλημάτων και ο συντονισμός εθελοντών και Περιφέρειας, ενόψει της θερινής περιόδου.\nΧαιρετισμό θα απευθύνει ο Περιφερειάρχης Αττικής Γ. Πατούλης. Παρεμβάσεις θα κάνουν ο Αντιπεριφερειάρχης Πολιτικής Προστασίας Αττικής, Βασίλης Κόκκαλης και η Εντεταλμένη Περιφερειακή Σύμβουλος Εθελοντισμού Αττικής Ευγενία Μπαρμπαγιάννη η οποία έχει αναλάβει και το συντονισμό της εκδήλωσης.\nΣε περίπτωση που σας ζητηθεί συμπληρώνεται τα παρακάτω στοιχεία:\nMeetingID: 889 5131 1750\nΠΡΟΣΚΛΗΣΗ (PDF) 2242 kB 2021-04-15 15:44


Ποιους συμφέρει η εξαγορά της στρατιωτικής θητείας για να αυξηθεί η σύνταξη | Η ΚΑΘΗΜΕΡΙΝΗ\n20.08.2021 • 17:30 20.08.2021 • 17:30\nΗ εξαγορά της στρατιωτικής θητείας προκειμένου να αυξηθεί η ανταποδοτική σύνταξη συμφέρει περισσότερο όσους έχουν πάνω από 30 έτη ασφάλισης και έως 40, καθώς σε διαφορετική περίπτωση η απόσβεση του κόστους μπορεί να φθάνει και τα 20 έτη. Αυτό είναι το συμπέρασμα στο οποίο καταλήγουν οι ειδικοί, επισημαίνοντας ότι το κέρδος είναι συνάρτηση των συνολικών ετών ασφάλισης και του κόστους εξαγοράς.\nΜιλώντας στην «Κ» ο εξειδικευμένος σε θέματα κοινωνικής ασφάλισης δικηγόρος Δημήτρης Μπούρλος επισημαίνει ότι εκείνο που πρέπει να υπολογισθεί για να καταλήξει κάποιος στο συμπέρασμα που θέλει είναι το κόστος εξαγοράς σε σχέση με τη συνταξιοδοτική ωφέλεια. Πρέπει δηλαδή να υπολογισθεί ποιο είναι το χρονικό διάστημα στο οποίο θα αποσβέσει τη δαπάνη εξαγοράς. Μάλιστα, ο γνωστός δικηγόρος παραθέτει σχηματικά παραδείγματα συνδυασμού συντάξιμων αποδοχών με έτη ασφάλισης, ώστε να έχει κάποιος καλύτερη προσέγγιση στο θέμα.\nΑν κάποιος έχει συντάξιμες αποδοχές 1.200 ευρώ και εξαγοράσει δύο έτη στρατού θα δαπανήσει 5.760 ευρώ. Αν συνταξιοδοτείται με 20 έτη ασφάλισης (πλέον των δύο του στρατού) θα λάβει σύνταξη 597 ευρώ. Αν δεν εξαγόραζε τον στρατό, η σύνταξή του θα ήταν 574 ευρώ. Αρα η μηνιαία ωφέλειά του από την εξαγορά θα είναι 23 ευρώ στη σύνταξή του. Ο συγκεκριμένος ασφαλισμένος θα κάνει απόσβεση σε 250 μήνες, δηλαδή σε περίπου 20 χρόνια.\nΜε τις ίδιες συντάξιμες αποδοχές με αντίστοιχους υπολογισμούς, κάποιος με 30 έτη ασφάλισης (χωρίς τα δύο του στρατού) θα έχει ωφέλεια στη μηνιαία σύνταξή του (από τα 30 στα 32 έτη) κατά 48 ευρώ. Επομένως, ο ασφαλισμένος θα αποσβέσει το κόστος εξαγοράς σε 120 μήνες, δηλαδή σε περίπου δέκα χρόνια.\nΕπίσης, με τα ίδια δεδομένα αποδοχών, κάποιος που έχει 38 έτη ασφάλισης και προσθέτει με εξαγορά στρατού δύο έτη, φθάνοντας έτσι τα 40 συνολικά, θα έχει ωφέλεια στη μηνιαία σύνταξή του κατά 62 ευρώ. Ο ασφαλισμένος αυτός θα κάνει απόσβεση σε περίπου επτάμισι χρόνια.\nΕξετάζοντας περίπτωση ασφαλισμένου με 2.000 ευρώ συντάξιμες αποδοχές, που το κόστος εξαγοράς για δύο έτη στρατού ανέρχεται σε 9.600 ευρώ, βλέπουμε ότι:\nα. Στην κατηγορία από 20 σε 22 έτη ασφάλισης θα κάνει απόσβεση σε περισσότερο από 20 έτη.\nβ. Στην κατηγορία από 30 σε 32 έτη ασφάλισης θα κάνει απόσβεση σε περίπου δέκα χρόνια.\nγ. Τέλος, στην κατηγορία από 43 σε 45 έτη ασφάλισης θα κάνει απόσβεση σε περίπου 40 χρόνια και αυτό βεβαίως ακριβώς επειδή πάνω από τα 40 έτη ασφάλισης οι συντελεστές αναπλήρωσης αυξάνονται ελάχιστα.\nΣύμφωνα με τον κ. Μπούρλο, η απόσβεση του κόστους εξαγοράς κάτω από τα 30 και πάνω από τα 40 χρόνια ασφάλισης απαιτεί σημαντική πάροδο χρόνου. Πλησιάζοντας τα 40 η απόσβεση γίνεται ταχύτερα, δηλαδή περίπου στα επτάμισι χρόνια. Βέβαια, στα παραδείγματα οι συντάξιμες αποδοχές είναι ίδιες με τις αποδοχές εξαγοράς, κάτι που σε αρκετές περιπτώσεις δεν ισχύει.\nΝα σημειωθεί, επίσης, ότι το δικαίωμα αναγνώρισης στρατιωτικής υπηρεσίας έχει καταργηθεί για τους ήδη συνταξιούχους καθώς και για τα μέλη της οικογένειας του ασφαλισμένου, σε περίπτωση θανάτου.\nΕιδικά για τους μη μισθωτούς (ελεύθερους επαγγελματίες και αγρότες), με βάση και την πρόσφατη εγκύκλιο του ΕΦΚΑ, από 1.1.2020 η μηνιαία εισφορά εξαγοράς υπολογίζεται σύμφωνα με την ασφαλιστική κατηγορία που έχει επιλεγεί κατά το έτος υποβολής της αίτησης αναγνώρισης. Προσοχή όμως. Νέοι ελεύθεροι επαγγελματίες και αυτοαπασχολούμενοι (έως πέντε έτη ασφάλισης) που κατά το έτος υποβολής της αίτησης αναγνώρισης χρόνου με εξαγορά έχουν ενταχθεί στην ειδική ασφαλιστική κατηγορία, δεν μπορούν να πληρώσουν ποσό μικρότερο από την 1η ασφαλιστική κατηγορία.\nΤο ίδιο ισχύει και για τις μητέρες που έχουν μείωση κατά 50% στις καταβαλλόμενες εισφορές. Η εξαγορά υπολογίζεται σε ολόκληρο το ασφάλιστρο.\nα. Εφάπαξ, μέσα σε 3 μήνες από την κοινοποίηση της απόφασης αναγνώρισης με έκπτωση 2% για κάθε έτος εξαγοράς.\nβ. Σε ισόποσες μηνιαίες δόσεις, ανάλογα με τον αριθμό των μηνών που αναγνωρίζονται. Σε περίπτωση εκπρόθεσμης καταβολής δόσης, το ποσό αυτής επιβαρύνεται με τα προβλεπόμενα πρόσθετα τέλη.\nγ. Σε περίπτωση θεμελίωσης συνταξιοδοτικού δικαιώματος ή προσαύξησης του ποσού της σύνταξης, παρακρατείται κάθε μήνα ποσό ίσο με το 25% του ποσού της σύνταξης, μέχρι και την εξόφληση.\nΣτρατιωτική θητεία Συντάξεις


Τους τα… έψαλλε ο Πριόνας! - Onsports.gr\nΑγγελική Κουρεμένου\t23 Σεπτεμβρίου 2011, 08:49\nΤους τα… έψαλλε ο Πριόνας!\nΜε αφορμή την άσχημη εμφάνιση της ομάδας στο φιλικό με τον ΑΟ Κύμης, ο τεχνικός ηγέτης του Ηρακλή Ψαχνών, Αντώνης Πριόνας προχώρησε σε έντονες παρατηρήσεις προς τους βασικούς παίκτες του.\nΟ Έλληνας προπονητής προχώρησε σε έντονες παρατηρήσεις κυρίως στους βασικούς ποδοσφαιριστές της ομάδας, οι οποίοι αγωνίστηκαν στο δεύτερο ημίχρονο του φιλικού, χωρίς ωστόσο να εντυπωσιάσουν με την εμφάνισή τους.\n«Η επιλογή των παιχνιδιών γίνεται από ερασιτέχνες ποδοσφαιριστές και όχι από επαγγελματίες! Την επόμενη φορά που θα συμβεί κάτι ανάλογο θα παρθούν μέτρα», ήταν τα λόγια του Πριόνα, ο οποίος στην συνέχεια τους επέβαλε χρηματικό πρόστιμο.\nΠάντως, σε περίπτωση που παρουσιάσουν βελτιωμένο πρόσωπο στο φιλικό Κυριακής με αντίπαλο τη Χαλκίδα στα Ψαχνά, τότε δεν θα ισχύσει το πρόστιμο.\nΑπό εκεί και πέρα, έχει προγραμματιστεί για την Τετάρτη (28/09) νέο φιλικό με αντίπαλο τον ΠΑΟ Ρουφ.


Τι κάνουν οι πετυχημένοι άνθρωποι μετά τη δουλειά | Alphafreepress.gr\nalphafreepress.gr / PLUS / Τι κάνουν οι πετυχημένοι άνθρωποι μετά τη δουλειά\nΤι κάνουν οι πετυχημένοι άνθρωποι μετά τη δουλειά\nΠως μπορούν οι πετυχημένοι άνθρωποι να είναι οργανωτικοί και ήρεμοι μετά την δουλειά τους; H Ronni Eisenberg είναι συγγραφέας πολλών επιτυχημένων βιβλίων που έχουν να κάνουν με την οργάνωση της καθημερινής μας ζωής. Μας αποκαλύπτει πως οι πετυχημένοι άνθρωποι έχουν πάντα σχέδιο για την καθημερινότητά τους και δεν αφήνουν τίποτα στην τύχη τους. Ας δούμε, λοιπόν, πώς θα οργανώσετε και εσείς τη δική σας καθημερινότητα και να νιώθετε πάντα καλά με τον εαυτό σας.\nΠαίρνουν δουλειά για το σπίτι τους με την σωστή οργάνωση.\nΈνας οργανωτικός και πετυχημένος άνθρωπος δεν δουλεύει όλη τη μέρα γιατί έτσι μειώνεται η παραγωγικότητα τους όταν ασχολείται συνέχεια με το ίδιο αντικείμενο. Μπορεί να παίρνει δουλειά για το σπίτι αλλά έχει την ικανότητα να την διαχείριζεται σωστά, έτσι ώστε να μπορεί να περνάει ποιοτικά το χρόνο τουμε την οικογένεια και τους φίλους του.\nΌποιος βλέπει τηλεόραση δεν σημαίνει ότι είναι αποτυχημένος, αλλά η τηλεόραση συνήθως αποπροσανατολίζει. Γι’ αυτό επιλέξτε να βλέπετε τηλεόραση μόνο όταν θέλετε να παρακολουθήσετε κάποιο συγκεκριμένο πρόγραμμα που σας αρέσει ή κάποια αγαπημένη ταινία.\nΟι περισσότεροι πετυχημένοι άνθρωποι ασπάζονται την γυμναστική γιατί καθαρίζει το μυαλό τους και τους χαλαρώνει από το στρες της καθημερινότητάς τους. Όσοι έχουν, βέβαια, παιδιά προτιμούν να πηγαίνουν γυμναστήριο αμέσως μετά τη δουλειά τους, πριν επιστρέψουν στο σπίτι τους.\nΈχουν στο πρόγραμμα τους μια ευχάριστη δραστηριότητα\nΌσοι δεν έχουν οικογένεια, έχουν περισσότερο χρόνο να δουν τους φίλους τους, να παίξουν επιτραπέζια με τον σύντροφό τους ή να κάνουν κάποιο σπορ. Όσοι έχουν οικογένειες ετοιμάζουν κάθε μέρα μια ξεχωριστή δραστηριότητα με τα παιδιά τους το οποίο περιλαμβάνει μια βόλτα το καλοκαίρι ή σινεμά.\nΟργανώνουν ρομαντικά ραντεβού\nΔε χρειάζεται να υπάρχει λόγος να βγαίνετε καθημερινά ραντεβού με τον αγαπημένο σας αρκεί μια φορά την εβδομάδα να προσπαθείτε να περνάτε λίγο χρόνο μαζί όπως τον πρώτο μήνα της σχέσης σας.\nΈχουν χρόνο για τους φίλους τους\nΟι πετυχημένοι άνθρωποι κανονίζουν με τους φίλους τους να περνάνε ποιοτικό χρόνο μαζί κάνοντας βόλτα ή πίνοντας ένα χαλαρό ποτό το απόγευμα για να καθαρίσει το μυαλό τους και να μπορούν να είναι πιο παραγωγικοί την επόμενη μέρα στη δουλειά τους.\nΚάθε βράδυ πριν κοιμηθούν, οι πετυχημένοι άνθρωποι βγάζουν τα ρούχα της επόμενης μέρας, βάζουν σε τάπερ το φαγητό τους και φτιάχνουν το γενικό πρόγραμμα τους. Δε θέλουν να καθυστερούν, ούτε να χάνουν το χρόνο τους κάνοντας τα πράγματα βιαστικά το πρωΐ και έτσι επιλέγουν με την ησυχία τους την οργάνωση της επόμενης μέρας από το βράδυ.


Σαν σήμερα Archives - Ατέχνως\nΒρίσκεστε:Ατέχνως»Δημοσιεύσεις με Ετικέτα "Σαν σήμερα"\nΙούλ 21, 2021 Σαν σήμερα 21 Ιουλίου – Μια ματιά στην ιστορία του τόπου και του κόσμου\nΣαν σήμερα 21 Ιουλίου Μια ματιά στην ιστορία του τόπου και του κόσμου. Γεγονότα και πρόσωπα που έμειναν στην ιστορία και…\nΙούλ 20, 2021 Σαν σήμερα 20 Ιουλίου – Μια ματιά στην ιστορία του τόπου και του κόσμου\nΣαν σήμερα 20 Ιουλίου Μια ματιά στην ιστορία του τόπου και του κόσμου. Γεγονότα και πρόσωπα που έμειναν στην ιστορία και…\nΙούλ 19, 2021 Σαν σήμερα 19 Ιουλίου – Μια ματιά στην ιστορία του τόπου και του κόσμου\nΣαν σήμερα 19 Ιουλίου Μια ματιά στην ιστορία του τόπου και του κόσμου. Γεγονότα και πρόσωπα που έμειναν στην ιστορία και…\nΙούλ 17, 2021 Σαν σήμερα 17 Ιουλίου – Μια ματιά στην ιστορία του τόπου και του κόσμου\nΣαν σήμερα 17 Ιουλίου Μια ματιά στην ιστορία του τόπου και του κόσμου. Γεγονότα και πρόσωπα που έμειναν στην ιστορία και…\n1 2 3 … 128 Επόμενη


Το Νέο Φροντιστήριο συνεχίζει να βλέπει... Με Άλλα Μάτια!\nΤο Νέο Φροντιστήριο συνεχίζει να βλέπει… Με Άλλα Μάτια!\nΔημοσιεύτηκε στις 11 Νοεμβρίου, 2019 από\tΜε Άλλα Μάτια\tin Κοινωνικά ΝΑΙ-Α\nΟ Όμιλος Φροντιστηρίων «Νέο» και το κοινωνικό portal www.meallamatia.gr , ανανέωσαν για άλλο ένα έτος τη συνεργασία τους.\nΣε μια διευρυμένη σύσκεψη, σχεδιάστηκαν να υλοποιηθούν δράσεις που στο πλαίσιο της Εταιρικής Κοινωνικής Ευθύνης των φροντιστηρίων «Νέο», θα στηρίξουν πρωτοβουλίες και διάφορες ομάδες συμπολιτών μας, με έμφαση στη Δυτική Αττική.\nΉδη αυτή τη βδομάδα ξεκινά μεγάλη δράση συλλογής τροφίμων και ειδών πρώτης ανάγκης, υπέρ των οικονομικά αδύναμων συμπολιτών μας, οι οποίοι στηρίζονται από τους κατά τόπους Ιερούς Ναούς της Ιεράς Μητροπόλεως Ιλίου, Αχαρνών και Πετρουπόλεως.\nΠαράλληλα, συνεχίζονται για άλλη μια σχολική χρονιά, οι προνομιακές εκπτώσεις που παρέχει το Νέο Φροντιστήριο, σε συνεργασία με το meallamatia.gr, στους συλλόγους Τρίτεκνων Οικογενειών της Αττικής και σε μέλη οικογενειών ΑμεΑ.\nΕπιπλέον, θα αναβαθμιστεί η δράση συλλογής πλαστικών καπακιών, μέσω της ανακύκλωσης των οποίων στηρίζονταν με αναπηρικά βοηθήματα συμπολίτες μας στα Ειδικά Σχολεία του Ιλίου.\nΜπορείτε να παρακολουθείτε τα social media και την ιστοσελίδα τόσο του www.meallamatia.gr όσο και των Φροντιστηρίων «Νέο», ώστε να ενημερώνεστε για τις εκδηλώσεις που θα πραγματοποιηθούν καθ’ όλη τη διάρκεια του 2020, με περιβαλλοντικό και κοινωνικό αντίκτυπο.


«Η αναγέννηση της Ελλάδας είναι υπόθεση όλων» - ΤΑ ΝΕΑ\ntanea.gr > Έντυπες Ειδήσεις > Πολιτική > «Η αναγέννηση της Ελλάδας είναι υπόθεση όλων»\nΟ πρόεδρος της ΝΔ Κυριάκος Μητσοτάκης, μιλάει στην προεκλογική συγκέντρωση του κόμματος ενόψει των ευρωεκλογών και αυτοδιοικητικών εκλογών στο κλειστό γυμναστήριο του Περιστερίου, Τετάρτη 22 Μαΐου 2019. ΑΠΕ-ΜΠΕ/ΑΠΕ-ΜΠΕ/ΑΛΕΞΑΝΔΡΟΣ ΒΛΑΧΟΣ (File: 21152607.jpg )\nΚαρολίνα Παπακώστα 23 Μαΐου 2019 | 05:00\nΚλειστό Γυμναστήριο Περιστερίου «Ανδρέας Παπανδρέου». Ο τόπος της κεντρικής αθηναϊκής συγκέντρωσης της ΝΔ επιλέχθηκε επειδή κουβαλούσε πολλαπλούς συμβολισμούς, οι οποίοι θα μπορούσαν να στηρίξουν το μήνυμα ενότητας που ο Κυριάκος Μητσοτάκης θέλησε να στείλει πριν από την κάλπη, σύμφωνα με συνεργάτες του. Συμβολισμός πρώτος; Η ΝΔ πάει στις δυτικές συνοικίες γιατί είναι «η μεγάλη λαϊκή παράταξη» και δίνει «έμφαση στην κοινωνική πολιτική», όπως λένε και ξαναλένε οι γαλάζιοι. Συμβολισμός δεύτερος; Το γήπεδο φέρει το όνομα της πιο εμβληματικής μορφής της μεταπολιτευτικής Κεντροαριστεράς, άρα στηρίζει το άνοιγμα της Κεντροδεξιάς στους ψηφοφόρους του εν λόγω χώρου.\nΣε αυτό το μήκος κύματος ήταν και η μητσοτακική ομιλία στην οποία επαναλήφθηκαν πολλές φορές η λέξη «ενότητα» και τα παράγωγά της. «Οι παλιές διαφορές δεν έχουν νόημα πια γιατί η αναγέννηση της Ελλάδας είναι υπόθεση όλων» είπε ο αρχηγός της αξιωματικής αντιπολίτευσης. «Κεντρικός στόχος της επόμενης κυβέρνησης είναι να δώσει λύσεις στα πραγματικά προβλήματα χωρίς διακρίσεις και εξαιρέσεις» τόνισε. Αξίζει δε να σημειωθεί ότι δεν απευθύνθηκε μόνο στους πολίτες που ψήφισαν στο παρελθόν ΠΑΣΟΚ και Ποτάμι. Αλλά και σε εκείνους που προδόθηκαν, όπως το έθεσε, από τον ΣΥΡΙΖΑ.\nΒέβαια, παρά το ενωτικό πρόσημο, από το χειρόγραφο του προέδρου της ΝΔ δεν έλειψε η κριτική στην κυβερνώσα Αριστερά. «Οι Ελληνες θέλουν ελπίδα, αλλά την ελπίδα της αλήθειας και όχι των ανέξοδων υποσχέσεων», υπογράμμισε αναφέροντας πως «ο κ. Τσίπρας έδωσε πολύ λίγα, πολύ αργά. Η ψήφος των υπερήφανων συνταξιούχων δεν εξαγοράζεται με κουτσουρεμένα επιδόματα». Με το που ανέβηκε στο πόντιουμ, άλλωστε, σημείωσε πως την Κυριακή «οι πολίτες θα απαντήσουν σε όσα έζησαν τα τελευταία τέσσερα χρόνια, στον φόβο, στην ανασφάλεια, στη Συμφωνία των Πρεσπών. Σε τέσσερις μέρες η Ελλάδα τελειώνει με τον ΣΥΡΙΖΑ και κάνει μια νέα αρχή».\nΟ Καραμανλής. Ολη η ΝΔ έδωσε το «παρών» στο Περιστέρι. Οι νεοδημοκράτες μάλιστα θεωρούν πως την εικόνα της ενότητάς τους ενίσχυσε και η δήλωση που έκανε ο πρώην πρωθυπουργός Κώστας Καραμανλής προσερχόμενος. «Είμαστε όλοι εδώ, συστρατευμένοι στο πλευρό του Κυριάκου Μητσοτάκη, στην τελική ευθεία για μια καθαρή νίκη. Μια νίκη που οδηγεί στην πολιτική αλλαγή που έχει ανάγκη Ελλάδα» σημείωσε ανάμεσα σε άλλα.


Αυξάνονται οι κυβερνητικές πιέσεις προς τις τράπεζες για φθηνό χρήμα\nΠρώτη καταχώρηση: Πέμπτη, 15 Ιανουαρίου 2009, 15:43\nΜήνυμα στην αγορά, τις τράπεζες και τους κοινωνικά ασθενέστερους επιχειρεί να στείλει η κυβέρνηση, που φαίνεται να μην ανησυχεί ιδιαίτερα για την πιστοληπτική υποβάθμιση της χώρας. Ταυτόχρονα εμφανίζεται διατεθειμένη να «εκμεταλλευθεί» την αναγκαία χαλάρωση του συμφώνου σταθερότητας για τη στήριξη της πραγματικής οικονομίας, με σχετικό παραγωγικό προσανατολισμό.\nΠάντως, πρώτος «στόχος» του οικονομικού επιτελείου της κυβέρνησης παραμένει η αύξηση της πίεσης προς τις τράπεζες, ώστε να «πεισθούν» να αυξήσουν τις χρηματοδοτικές ροές στην πραγματική οικονομία, μειώνοντας ταυτόχρονα το οπωσδήποτε υψηλό κόστος του χρήματος.\nΈτσι, η επόμενη φάση του σχεδίου ρευστότητας της οικονομίας με 28 δισ. ευρώ βρέθηκε στο επίκεντρο της Διυπουργικής Επιτροπής για την οικονομία, ενώ θα αποτελέσει και το αντικείμενο της αυριανής συνάντησης του υπουργού Οικονομίας Γιάννη Παπαθανασίου με την Ελληνική Ένωση Τραπεζών.\nΗ ένεση ρευστότητας στις τράπεζες και κατ΄ επέκταση στην οικονομία βρίσκεται στο κρισιμότερο στάδιο της εφαρμογής της, καθώς περνά από το πρώτο μέτρο της απόκτησης ομολόγων του δημοσίου από τις τράπεζες στη φάση της αγοράς προνομιακών μετοχών των τραπεζών από το δημόσιο.\nΜετά το τέλος της Διυπουργικής, ο υπουργός Οικονομίας επανέλαβε ότι η κυβέρνηση παρακολουθεί από κοντά τις εξελίξεις στην εφαρμογή του σχεδίου το οποίο σύμφωνα με τις κυβερνητικές τοποθετήσεις πρέπει να αποτελέσει και μοχλό στήριξης της ελληνικής οικονομίας.\n«Βρισκόμαστε στη μέση μιας μεγάλης διεθνούς κρίσεως και όλες οι προβλέψεις για τις χώρες της Ευρωπαϊκής Ενωσης για την πραγματική οικονομία είναι δυσοίωνες».\nΤα παραπάνω δήλωσε ο υπουργός Οικονομίας και Οικονομικών, Γιάννης Παπαθανασίου, μετά τη συνεδρίαση της Διυπουργικής Επιτροπής για την οικονομία υπό την προεδρία του πρωθυπουργού, Κώστα Καραμανλή.\nΟ κ. Παπαθανασίου συμπλήρωσε ότι η κυβέρνηση παρακολουθεί τις εξελίξεις και ένα από τα ζητήματα που αφορούν την πραγματική οικονομία είναι το θέμα της ρευστότητας και είναι ώρα πλέον οι τράπεζες να μεταφέρουν την ρευστότητα αυτή στις επιχειρήσεις και τους πολίτες.\n«Η κυβέρνηση σε συνεργασία με την Τράπεζα της Ελλάδας θα ασκεί τακτικό συστηματικό και αυστηρό έλεγχο, ώστε η ρευστότητα αυτή πράγματι να φτάσει στην πραγματική οικονομία. Είναι ώρα να αναλάβει ο καθένας τις ευθύνες που του αναλογούν», επισήμανε ο υπουργός Οικονομίας.\nΑπαντώντας σε ερώτηση για την υποβάθμιση της πιστοληπτικής ικανότητας της χώρας, ο κ. Παπαθανασίου δήλωσε τα εξής: «Η κυβέρνηση έχει ως στόχο από τη μια την ενίσχυση της πραγματικής οικονομίας και από την άλλη την δημοσιονομική ισορροπία και αυτό θα αποτυπωθεί και στο σχέδιο σταθερότητας και ανάπτυξης που θα υποβάλουμε στην Ευρωπαϊκή Ενωση».\nΤελευταία ενημέρωση: Πέμπτη, 15 Ιανουαρίου 2009, 15:43\nΚολύμβηση: Ο Ανδρέας Βαζαίος έγινε ο 3ος Έλληνας κάτω από τα 49’’ στα 100μ ελεύθερο\nΕπιμένει ανοδικά το Χρηματιστήριο\nΧρυσοχοΐδης για Τσίπρα: Ανίερο να σκυλεύεις πολιτική σε φρέσκο αίμα δημοσιογράφου


Microsoft: Δέκα διορθώσεις ασφαλείας την Τρίτη\nMicrosoft: Δέκα διορθώσεις ασφαλείας την Τρίτη\tΣυντάκτης:\tXBLOG.GR Editors\t6 Ιουνίου 2009\tΤην επόμενη Τρίτη, γνωστή και ως «Patch Tuesday» αναμένεται να κυκλοφορήσει η Microsoft 10 διορθώσεις ασφαλείας για πολλά γνωστά προγράμματα της εταιρείας. Σύμφωνα με την Microsoft, οι 6 από τις 10 διορθώσεις είναι κρίσιμες και αναμένεται να βελτιώσουν την ασφάλεια του υπολογιστή σας. Οι διορθώσεις αφορούν τις εφαρμογές Internet Explorer, Word, Office, Excel, καθώς και τα ίδια τα Windows.\nΤην ίδια μέρα η Adobe θα διαθέσει διορθώσεις ασφαλείας για το Adobe Reader και Adobe Acrobat 7.x, 8.x και 9.x για Windows και Macintosh. Αν θέλετε περισσότερες πληροφορίες σχετικά με τις διορθώσεις της Adobe, μπορείτε να κάνετε κλικ εδώ.\nΤέλος, αξίζει να αναφέρουμε ότι, σύμφωνα με την Microsoft, τα έξι κρίσιμα κενά ασφαλείας που θα διορθωθούν, μπορούσαν να επιτρέψουν σε έναν επιτιθέμενο να εκτελέσει εξ΄αποστάσεως κώδικα στο σύστημα του θύματός του.\nΕτικέτεςInternet ExplorerMicrosoftwindowsΚατηγορίεςΤεχνολογία\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\tΤρία χρόνια Wind Plus\tΣυντάκτης:\tΓ. Καρακατσάνης\t-\nΙούν 6, 2009\tΝΕΟΤ. ΕΙΔΗΣΗ\tLexus: Η αυτοκινητοβιομηχανία με τους πιο ικανοποιημένους πελάτες\tΣυντάκτης:\tXBLOG.GR Editors\t-\nΙούν 6, 2009\tXBLOG.GR Editors\tΤα άρθρα από διάφορους συντάκτες του XBLOG.GR.\tΡοή ειδήσεων


Πραγματοποιήθηκε ο Περιηγητικός Ορεινός Περίπατος του "Δίανθου" στο Ρέμα της Αγίας Βαρβάρας στον Εθνικό Δρυμό Σουνίου\nΜαζί μας σήμερα και ο Πρόεδρος του Συλλόγου Θεσσαλών Λαυρεωτικής κ.Κων/νος Χασιώτης.\nΈχασαν πραγματικά όσοι δεν ήρθαν μαζί μας. Εντυπωσίασαν τους νέους μας φίλους σημεία όπως ένα από τα δεκάδες αρχαία λατομεία με μάρμαρα της Αγριλέζας που χρησιμοποίησαν οι πρόγονοί μας για την κατασκευή του Ναού του Ποσειδώνα στο Σούνιο και για άλλα κτίσματα της κλασικής αρχαιότητας, το βίντσι της Γαλλικής Εταιρείας και η κολοσιαία λίθινη κατασκευή-αριστούργημα μηχανικής- πάνω στην οποία ανεβοκατέβαιναν τα βαγονέτα των μεταλλωρύχων, καθώς και το γεφυράκι του Δίανθου, το οποίο χρηματοδότησε ο Δήμος Λαυρεωτικής μετά από σχετικό αίτημα του φορέα μας και τοποθετήθηκε από μέλη του 2,5 χρόνια πριν.\nΤο εντυπωσιακό είναι ότι 6 άτομα, μεταξύ των οποίων και εγώ τότε το μεταφέραμε στα χέρια σε μία απόσταση άνω των 500 μέτρων σε μία ανηφορική διαδρομή. Σήμερα το χαίρονται όλοι όσοι επισκέπτονται την περιοχή, αφού συνδέει την περιοχή Της Αγριλέζας με αυτήν της Αγίας Βαρβάρας.\nΜείνετε συντονισμένοι στο προφίλ του Δίανθου στο fb για τις επόμενες δράσεις μας τις οποίες έχουμε προγραμματίσει μέχρι και το τέλος του έτους.\nΕκδηλώσεις, Σούνιο, Σύλλογοι


Αποικιακό Μεξικό 12 ημέρες\nΘησαυροί Αράχοβας, Δελφών & Γαλαξιδίου\nΟδική εκδρομή 2 ημέρες από 77€ το άτομο\nΜαγευτική Λίμνη Πλαστήρα\nΟδική εκδρομή 2 & 3 ημέρες από 80€ το άτομο\nμε πρωινό και παιδί δωρεάν από 42€ το άτομο / νύχτα\nΚαλάβρυτα με άρωμα Χριστουγέννων\nΟδική εκδρομή 2 & 3 ημέρες από 75€ το άτομο\nΣύντομα και πάλι μαζί Σύντομα και πάλι μαζί\nΘησαυροί Αράχοβας, Δελφών & Γαλαξιδίου Οδική εκδρομή 2 ημέρες από 77€ το άτομο\nΜαγευτική Λίμνη Πλαστήρα Οδική εκδρομή 2 & 3 ημέρες από 80€ το άτομο\nΦθινοπωρινό Πήλιο Οδική εκδρομή 2 & 3 ημέρες από 80€ το άτομο\nArahova Inn 3* με πρωινό και παιδί δωρεάν από 42€ το άτομο / νύχτα\nΚαλάβρυτα με άρωμα Χριστουγέννων Οδική εκδρομή 2 & 3 ημέρες από 75€ το άτομο\nΠόλη του Μεξικό Πόλη του Μεξικό\n1η ημέρα: Αθήνα - Πόλη του Μεξικού\nΣυνάντηση στο αεροδρόμιο και πτήση με ενδιάμεσο σταθμό για την πρωτεύουσα του Μεξικού, την Πόλη του Μεξικού, το Μέξικο Σίτι. Άφιξη, μεταφορά και τακτοποίηση στο ξενοδοχείο. Διανυκτέρευση.\n2η ημέρα: Πόλη του Μεξικού, Ξενάγηση πόλης\nΚατά τη διάρκεια της σημερινής ολοήμερης ξενάγησης στην πόλη θα γνωρίσουμε τα αξιοθέατα του ιστορικού της κέντρου με τις κύριες αρτηρίες και την θρυλική πλατεία Τσόκαλο (Zocalo), το τελετουργικό κέντρο της πρωτεύουσας των Αζτέκων - της Τενοτστιτλάν - θα δούμε τον εντυπωσιακό Καθεδρικό ναό, θα επισκεφθούμε το Προεδρικό Μέγαρο (Παλάσιο Νασιονάλ) με τις περίφημες τοιχογραφίες του Nτιέγκο Pιβέρα (συντρόφου της Φρίντα Κάλο), που απεικονίζουν τα σημαντικότερα γεγονότα της μεξικανικής ιστορίας κατά τη διάρκεια τριών αιώνων, θα περάσουμε από την αγορά με τα χειροποίητα αντικείμενα και θα καταλήξουμε στο αχανές πάρκο Τσαπούλτεπεκ (Chapultepec). Επιστροφή στο ξενοδοχείο. Διανυκτέρευση.\n3η ημέρα: Πόλη του Μεξικού: Πλατεία των Τριών Πολιτισμών, Βασιλική Γουαδελούπης, Τεοτιχουακάν\nΠρώτη επίσκεψη της σημερινής ημέρας θα είναι στην Πλατεία των Τριών Πολιτισμών (Plaza de las Tres Culturas"), όπου θα δείτε τρεις διαφορετικές περιόδους της ιστορίας του Μεξικού εκπροσωπούμενες από τρία διαφορετικά είδη κτισμάτων: έναν αρχαιολογικό χώρο, μια καθολική εκκλησία και το σύγχρονο κτίριο του Υπουργείου Εξωτερικών. Συνεχίζουμε με την περίφημη Βασιλική της Γουαδελούπης, όπου βρίσκεται η εικόνα της Παναγίας που εμφανίστηκε στην κάπα του ινδιάνου Χουάν Ντιέγκο το 1531. Εδώ θα επισκεφθούμε την παλιά (18ου αιώνα) και την σύγχρονη (περίπου 30 ετών) εκκλησία της Παναγίας - προστάτιδας του Μεξικού. Στη συνέχεια, μέσω ενός σύγχρονου αυτοκινητόδρομου, θα φθάσουμε στο Τεοτιχουακάν* - "τον τόπο όπου γεννήθηκαν θεοί". Εδώ, θα έχετε τον χρόνο και την ευκαιρία να ανεβείτε στις καταπληκτικές Πυραμίδες του Ήλιου και της Σελήνης, αλλά και να επισκεφθείτε κτίρια, όπως το Παλάτι Κετσάλ-Παπαλότλ (Quetzal-Papálotl), τον ναό του Κετσαλκοάτλ (Quetzalcóatl), την λεωφόρο των Νεκρών και την Ακρόπολη. Επιστροφή στο ξενοδοχείο. Διανυκτέρευση. *Σε περίπτωση που το Τεοτιχουακάν είναι κλειστό, η επίσκεψη θα πραγματοποιηθεί την προηγούμενη μέρα.\n4η ημέρα: Πόλη του Μεξικού - Μορέλια, Ξενάγηση\nΠρωινή αναχώρηση για την Μορέλια, μια από τις πιο όμορφες και πιο καλοδιατηρημένες αποικιακές πόλεις του Μεξικού, το ιστορικό κέντρο της οποίας βρίσκεται υπό την αιγίδα της UNESCO. Άφιξη και ξενάγηση στην πόλη, κατά τη διάρκεια της οποίας θα επισκεφθούμε το Μέγαρο του Κυβερνήτη, που κατασκευάστηκε το 1770 ως εκπαιδευτικό ίδρυμα και μετά τον πόλεμο της ανεξαρτησίας χρησιμοποιήθηκε ως στρατιωτική βάση. Θα επισκεφθούμε επίσης το Μέγαρο Clavijero, την Πλατεία των Όπλων και το Υδραγωγείο, που κατασκευάστηκε τον 18ο αιώνα για να τροφοδοτήσει με νερό την πόλη Βαγιαδολίδ, όπως ονομαζόταν αρχικά η Μορέλια. Άλλα αξιοθέατα της πόλης είναι η κρήνη των γυναικών Ταρασκάν και η εκκλησία Gualupita του 18ου αιώνα σε στυλ αποικιακής αρχιτεκτονικής, γνωστής ως Churrigueresco. Μετά την επίσκεψή μας στην τοπική αγορά θα μεταβούμε στο ξενοδοχείο. Διανυκτέρευση.\n5η ημέρα: Μορέλια - Πατσκουάρο - Σάντα Κλάρα ντελ Κόμπρε - Γκουανταλαχάρα\nΠρωινή επίσκεψη στην μικρή παραδοσιακή πόλη Πατσκουάρο (Patzcuaro), πρώην πρωτεύουσα του βασιλείου Purepechan. Αυτή η πόλη, κτισμένη το 1534, έχει μια πολύ ιδιαίτερη αποικιακή κουλτούρα, διαφορετική εκείνης των άλλων πόλεων. Εδώ θα δούμε την εκκλησία της Παναγίας της Υγείας, το οίκημα των έντεκα Patios (Casa de los Once Patios), την βιβλιοθήκη Gertrudis Bocanegra με τις τοιχογραφίες του Juan O´Gorman, την πλατεία Vasco de Quiroga και την τοπική αγορά της πόλης. Επίσης, θα έχουμε πανοραμική θέα στο νησί Χανίτσιο (Janitzio), το κυριότερο από τα νησιά της λίμνης Πατσκουάρο, το όνομα του οποίου σημαίνει "εκεί όπου βρέχει", με το άγαλμα του ήρωα της επανάστασης για την ανεξαρτησία της χώρας Jose Maria Morelos να δεσπόζει ανάμεσα στα σπιτάκια του ομώνυμου χωριού. Στη συνέχεια θα επισκεφθούμε την Σάντα Κλάρα ντελ Κόμπρε (Santa Clara del Cobre) με την άψογα διατηρημένη αποικιακή της αρχιτεκτονική και τους κατοίκους της να ασχολούνται με την επεξεργασία του χαλκού από την προ-Ισπανική ήδη περίοδο, καθώς και την μικρή πόλη Τσιντσουντσάν (Tzintzuntzan) και θα καταλήξουμε στην Γκουανταλαχάρα, τη δεύτερη μεγαλύτερη πόλη της χώρας μετά την Πόλη του Μεξικού, την πατρίδα των Μαριάτσι, της τεκίλας και των ροντέο. Άφιξη και τακτοποίηση στο ξενοδοχείο. Διανυκτέρευση.\n6η ημέρα: Γκουανταλαχάρα - Τεκίλα - Γκουανταλαχάρα\nΚατά τη διάρκεια της πρωινής μας περιήγησης στην πόλη θα δούμε μεταξύ άλλων τον Καθεδρικό ναό, το Μέγαρο του Κυβερνήτη, την Πλατεία των Όπλων, το Θέατρο Degollado κ.ά. Συνεχίζουμε για την πόλη Τεκίλα, όπου θα επισκεφθούμε ένα εργοστάσιο τεκίλας για να μάθουμε τον τρόπο παρασκευής της. Επιστροφή στο ξενοδοχείο. Διανυκτέρευση.\n7η ημέρα: Γκουανταλαχάρα - Tλακεπάκε - Γκουαναχουάτο\nΣήμερα το πρωί θα επισκεφθούμε το φιλανθρωπικό ίδρυμα Hospicio Cabañas με τα ανθισμένα πάτιος - είναι ένα από τα παλαιότερα και μεγαλύτερα νοσοκομειακά συγκροτήματα στην Αμερική και μνημείο παγκόσμιας κληρονομιάς της UNESCO. Στη συνέχεια θα επισκεφθούμε την γειτονική πόλη Tλακεπάκε (Tlaquepaque), γνωστή για την μεγάλη ποικιλία χειροτεχνημάτων που δημιουργούν οι ντόπιοι καλλιτέχνες (κεραμικά, ξυλόγλυπτα, αντικείμενα από ασήμι κλπ.) και θα αναχωρήσουμε για το Γκουαναχουάτο. Άφιξη και τακτοποίηση στο ξενοδοχείο. Διανυκτέρευση.\n8η ημέρα: Γκουαναχουάτο - Σαν Μιγκέλ ντε Αγιέντε\nΠρωινή περιήγηση στην πόλη, κατά τη διάρκεια της οποίας θα ανακαλύψουμε τους δρόμους και τα γραφικά σοκάκια της, τα παλιά ιστορικά κτίρια και τις μικρές πλατείες της, που τον Οκτώβριο επέχουν θέση σκηνής για διάφορες παραστάσεις κατά τη διάρκεια του φεστιβάλ Cervantino. Θα επισκεφθούμε την Δημοτική Αγορά, το Θέατρο Χουαρέζ (Juarez), το Πανεπιστήμιο, την κεντρική πλατεία, το Μουσείο Alhondiga και το περίφημο "Kiss Alley". Αναχώρηση για το πανέμορφο Σαν Μιγκέλ ντε Αγιέντε (San Miguel de Allende), το ιστορικό κέντρο του οποίου αποτελεί τόπο παγκόσμιας πολιτιστικής κληρονομιάς της UNESCO. Άφιξη το απόγευμα και τακτοποίηση στο ξενοδοχείο. Διανυκτέρευση.\n9η ημέρα: Σαν Μιγκέλ ντε Αγιέντε - Kερέταρο - Πόλη του Μεξικού\nΠρωινή ξενάγηση στην πόλη, κατά τη διάρκεια της οποίας θα δούμε το Ινστιτούτο Τέχνης και Πολιτισμού, το βασιλικό μοναστήρι της Σύλληψης, την εκκλησία του Αρχαγγέλου Μιχαήλ και την αγορά των χειροτεχνημάτων. Συνεχίζουμε για την πόλη Kερέταρο (Queretaro), το ιστορικό κέντρο της οποίας αποτελεί επίσης τόπο παγκόσμιας πολιτιστικής κληρονομιάς της UNESCO, όπου κατά τη διάρκεια της περιήγησής μας θα δούμε την οικία "Corregidora", την οικία "Marchioness", το μοναστήρι της Santa Clara, το θέατρο Republica, το υδραγωγείο κ.ά. Άφιξη το απόγευμα στην Πόλη του Μεξικού και τακτοποίηση στο ξενοδοχείο. Διανυκτέρευση.\n10η ημέρα: Πόλη του Μεξικού, Χοτσιμίλκο\nΤο Χοτσιμίλκο (Xochimilco), το όνομα του οποίου στη γλώσσα Ναχουάτλ σημαίνει "τόπος των λουλουδιών", είναι μια μικρή πόλη στα περίχωρα της Πόλης του Μεξικού. Οι κάτοικοί του είχαν δημιουργήσει κατά την προ-Ισπανική εποχή τις τσινάμπας (chinampas) - τους πλωτούς κήπους στις λιμνοθάλασσες και τα κανάλια της περιοχής. Σήμερα, η υπέροχη φύση του συνδυάζεται με τα στοιχεία της προ-Ισπανικής τέχνης και του αποικιακού πολιτισμού. Οι πολύχρωμες, πανέμορφα διακοσμημένες γόνδολες αποτελούν το χαρακτηριστικό αυτού του δημοφιλούς τόπου, όπου η γεωργία εξακολουθεί να γίνεται στα τσινάμπας, με τους αγρότες να κινούνται κατά μήκος των καναλιών, διατηρώντας ζωντανές τις παραδόσεις, τους θρύλους και τις αρχαίες γιορτές. Το Χοτσιμίλκο με την απαράμιλλη ομορφιά του χορεύει με τους ήχους των Μαριάτσι και προσφέρει στους επισκέπτες του μια ατελείωτη ποικιλία γεύσεων και χρωμάτων. Επιστροφή στο ξενοδοχείο. Διανυκτέρευση.\n11η-12η ημέρα: Πόλη του Μεξικού - Αθήνα\nΑναχωρήσεις Δίκλινο Επιβάρυνση\n23/10, 18/11, 23/12 1450 € +460 €\nΟι παραπάνω τιμές ισχύουν για κρατήσεις έως 20/09\n2 Διανυκτερεύσεις στο ξενοδοχείο GALERIA PLAZA REFORMA 4*\n1 Διανυκτέρευση στο ξενοδοχείο MISION CATEDRAL MORELIA\n2 Διανυκτερεύσεις στο ξενοδοχείο NH COLLECTION GUADALAJARA CENTRO HISTORICO 4*\n1 Διανυκτέρευση στο ξενοδοχείο HOLIDAY INN EXPRESS GUANAJUATO\n1 Διανυκτέρευση στο ξενοδοχείο REAL DE MINAS SAN MIGUEL DE ALLENDE\nΈμπειρος Έλληνας ξεναγός σε όλη τη διάρκεια της εκδρομής\nΜεταφορές με κλιματιζόμενα μεταφορικά μέσα\nΦόροι αεροδρομίων 790€\nΠτήσεις με Iberia Airlines\n23 Δεκεμβρίου Αθήνα - Μαδρίτη Αναχώρηση 16:05 - Άφιξη 18:55\n23 Δεκεμβρίου Μαδρίτη - Μέξικο Σίτι Αναχώρηση 23:45 - Άφιξη 04:50 +1\n02 Ιανουαρίου Μέξικο Σίτι - Μαδρίτη Αναχώρηση 13:10 - Άφιξη 06:30\n03 Ιανουαρίου Μαδρίτη - Αθήνα Αναχώρηση 08:35 - Άφιξη 13:15\nTο πρόγραμμα μπορεί να πραγματοποιηθεί και με διαφορετική φορά χωρίς να παραλείπεται κάτι από τα περιλαμβανόμενα.\nΤο οργανωμένο ομαδικό ταξίδι Μεξικό, Γουατεμάλα Πάσχα θα σας ανταμείψει με ανεξάντλητες εικόνες, γνώσεις και αρχαιολογικούς θησαυρούς. Το Μεξικό είναι από τα λατινοαμερικάνικα κράτη, που μπορεί να περηφανευτεί για ένα τόσο λαμπρό παρελθόν πριν από τους χρόνους του Κολόμβου. Η αυτοκρατορία των Αζτέκων ήταν, πράγματι, στον κολοφώνα της δύναμής της όταν ο Κορτές αποβιβάστηκε στις Μεξικανικές ακτές. Η συγχώνευση των στοιχείων της ινδιάνικης και της ισπανικής πολιτιστικής κληρονομιάς είναι το πιο έντονο χαρακτηριστικό του σημερινού προσώπου της χώρας. Δίπλα του η Γουατεμάλα, κατοικημένη από την αρχαιότητα από τους Μάγια, φέρνει κι αυτή την βαριά κληρονομιά της αποικιοκρατίας σε αρχοντικά, ναούς και μέγαρα. Ωστόσο παραμένει η πιο «ινδιάνικη» χώρα όλης της Κεντρικής Αμερικής, διατηρώντας τυπικά χαρακτηριστικά της αγροτικής ζωής των ιθαγενών που μιλούν ακόμα και σήμερα τις δικές τους διαλέκτους. Ελάτε να σας γνωρίσουμε τις κρυφές ομορφιές αυτής της τόσο γοητευτικής πλευράς του πλανήτη!


Δύο «ύποπτοι» στο στόχαστρο του FBI για τις επιθέσεις στη Βοστώνη (Βίντεο και φωτό)\nΔημοσίευση 18 Απριλίου 2013, 07:05 / Ανανεώθηκε 27 Ιουνίου 2013, 14:55\nΜε πυρετώδεις ρυθμούς συνεχίζονται οι έρευνες για τον εντοπισμό και τη σύλληψη του δράστη της δολοφονικής επίθεσης που σημειώθηκε τη Δευτέρα στον Μαραθώνιο της Βοστώνης. Ερευνητές υπέδειξαν δύο άντρες που εμφανίζονται σε εικόνες βίντεο κοντά στην γραμμή του τερματισμού του Μαραθωνίου ως «πιθανούς υπόπτους».\nΟ ένας από αυτούς εμφανίζεται με ένα μαύρο σακίδιο. Αξιωματούχος του FBI είχε δηλώσει νωρίτερα πως οι αρχές πιστεύουν ότι οι βόμβες είχαν τοποθετηθεί σε μαύρα νάιλον σακίδια ή τσάντες. Η ίδια πηγή διευκρίνισε πως οι δύο άντρες δεν έχουν ακόμα αναγνωριστεί και πως οι φωτογραφίες τους δεν έχουν δοθεί στη δημοσιότητα για να μην παρεμποδιστούν οι έρευνες.\nΟ αμερικανός πρόεδρος Μπαράκ Ομπάμα μεταβαίνει σήμερα στην Βοστώνη, συνοδευόμενος από την σύζυγό του Μισέλ για να παραβρεθούν σε τελετή για τα θύματα των επιθέσεων. Οι ερευνητές έδωσαν στη δημοσιότητα περισσότερα στοιχεία για τις βόμβες που εξερράγησαν με διαφορά 12 δευτερολέπτων.\nΑνάμεσα στα στοιχεία που βρέθηκαν στον τόπο των εκρήξεων ήταν κομμάτια κάρτας κυκλώματος, η οποία μπορεί να χρησιμοποιήθηκε για την πυροδότηση των μηχανισμών. Το FBI δεν έχει επιβεβαιώσει αν χρησιμοποιήθηκε ή όχι χρονοδιακόπτης για τις βόμβες. Προς το παρόν, δεν έχει καταστεί σαφές αν η διπλή επίθεση είναι μια ενέργεια εσωτερικής ή ξένης τρομοκρατίας.\n«Αν η εμπειρία σου και οι γνώσεις σου αφορούν την τρομοκρατία στη Μέση Ανατολή, τότε (οι επιθέσεις) έχουν τα χαρακτηριστικά της αλ Κάιντα ή κάποιας οργάνωσης της Μέσης Ανατολής.\nΑν η εμπειρία και οι γνώσεις σου αφορούν εσωτερικές οργανώσεις και επιθέσεις, τότε έχουν τα χαρακτηριστικά ενός εσωτερικού τρομοκράτη, όπως ο Ερικ Ράντολφ στους Ολυμπιακούς της Ατλάντας το 1996», τόνισε ο πρώην αναπληρωτής διευθυντής του FBI Τομ Φουέντες.